Cum ar putea arăta sistemul de pensii în 15 ani? România este într-o situație critică.
Pensionarul din 2035: 300 euro de la stat, 150 de la Pilonul II. În 2035, pensia de stat ar putea reprezenta 30% din ultimul salariu. Pensiile de peste 10-15 ani vor fi afectate de scăderea demografică.
Aruncăm cu privirea în viitor și vedem acum ce pensii vor avea românii peste 10-15 ani. Nu sunt cele mai îmbucurătoare vești. România mai are un deceniu până la declanșarea plății pensiilor către generația decrețeilor – adică către o felie importantă a oamenilor din câmpul muncii.O analiză a consultantului financiar Cristian Tudorescu, publicată de Ziarul Financiar, evidențiază și sumele despre care am putea vorbi undeva între 2030 și 2035.Pensia de stat va reprezenta în jur de 30 la sută din ultimul salariu – ceea ce înseamnă că pentru un ultim salariu de 1.000 de euro net, pensia asigurată de statul român s-ar învârti în jurul sumei de 300 euro. În lei, la un ultim salariu de 5.000 de lei, pensia ar fi de 1.500 lei.Ajutorul important vine și de la Pilonul II. Contribuția de la startul său și până atunci ar putea asigura, la un salariu mediu, un venit suplimentar la pensie de 150 euro.